You are here: Home » Content » Afrikaans Huistaal Graad 1 » Willie se Verjaarsdagpiekniek - 06
Sosiale geregtighedeLeerders bespreek verskillende kulture, leefwyses, taal ens. Hoe ander verjaardae vier. Leerders moet mense aanvaar ten spyte van verskille. Lees die storie, Willie se verjaarsdag, aan die leerders voor. Vra oop vrae oor die storie om te toets hoe goed die leerders geluister en verstaan het. LU 1.3 Die leerders klap die woorde:verjaarsdag, altesaam, versier, linte, om uit te vind hoeveel dele (lettergrepe) daar is. LU 6.1 Klanke: Die volgende klanke en hulle skrifpatrone word in die module behandel: r, h, k, l, o en a. Riglyne vir die aanleer van klanke word in module 1 verskaf. Vasleggingsaktiwiteite verskyn. Begin om, oor 'n tydperk, leerders te toets om te sien of hulle boodskappe korrek kan oordra. Dit kan gedoen word wanneer 'n leerder 'n mondelinge boodskap vir 'n ander leerder, onderwyser of vir sy / haar ouers tuis moet oordra. Dit word weer in 'n latere module geassesseer. LU 1.5 LU 2.5 Gee aan leerders die geleentheid om oor hulle eie nuus te gesels. Bied terselfdertyd aan hulle die geleentheid om hulle emosies te ondersoek. (Hoe het dit jou laat voel? Was jy baie kwaad vir jou boetie?) LU 2.1 LU 2.6 Leerders moet aangemoedig word om te lees. Sorg dat hulle geleentheid kry om prenteboeke met eenvoudige onderskrifte te lees. Dit kan eers klassikaal / in groepe gedoen word, waarna leerders dit ook individueel kan lees. LU 3.6 Laat die leerders voorspel wat in elkeen van die briewe geskryf is wat Vollie, Grootoog en Makkie ontvang het. Versamel voorbeelde van verskillende kaartjies en bespreek dit met die leerders. (Leerders kan ook voorbeelde van kaartjies van die huis af bring.)Verdeel die klas in groepe van vier tot vyf leerders. Elke groep gaan vir Willie 'n verjaarsdagkaartjie maak. Lei die leerders deur die volgende stappe:- ontwerp die kaartjie (leerders teken 'n voorbeeld van hulle kaartjies); - beplan wat nodig is om die kaartjie te maak (leerders omkring alles wat hulle nodig het);- maak die kaartjie;kies die gepaste bewoording (opvoeder verleen hulp); hou 'n uitstalling met al die kaartjies.
InhoudLees en tekenTable 2
Klim teen die leer op vir 'n stukkie verjaarsdagkoek.Figure 3Table 6
Kom ons steek die liggies op Willie se verjaarsdagkoek aan.Sê die klanke en teken die prentjie.Figure 4Table 7
My WoordeboekbladTable 8
AssesseringLeeruitkomste 1:LUISTER: Die leerder is in staat om vir inligting en genot te luister en gepas en krities binne 'n wye verskeidenheid situasies te reageer.Assesseringstandaard 1.6: Dit is duidelik wanneer die leerder klankbewustheid ontwikkel.Leeruitkomste 3:LEES EN KYK: Die leerder is in staat om vir inligting en genot te lees en te kyk en krities op die estetiese, kulturele en emosionele waardes in tekste te reageer.Assesseringstandaard 3.4: Dit is duidelik wanneer die leerder letters en woorde herken en betekenis uit geskrewe teks skep;Leeruitkomste 4:SKRYF: Die leerder is in staat om verskillende soorte feitelike en verbeeldingstekste vir 'n wye verskeidenheid doeleindes te skryf.Assesseringstandaard 4.1: Dit is duidelik wanneer die leerder toenemend leesbaar skryf.Leeruitkomste 5:DINK EN REDENEER: Die leerder is in staat om taal vir dink en redeneer te gebruik en inligting vir leer te verkry, verwerk en gebruik.Assesseringstandaard 5.3: Dit is duidelik wanneer die leerder taal gebruik om te ondersoek.
« Previous module in collection Willie se Verjaarsdagpiekniek - 05
Next module in collection » Die Toebels - Die Toebels
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 26, 2009 1:32 am -0500. Add to a lens